ঘিবলির চাপে নাজেহাল অবস্থা এআইয়ের

ওয়েব ডেস্ক: সোশ্যাল মিডিয়া ট্রেনডিং এখন ঘিবলি স্টাইল আর্ট। সবাই এখন ব্যস্ত নিজের ছবি ঘিবলি স্টুডিও প্রভাবিত এআই চিত্রে পরিবর্তন করায়। কিন্তু এর জেরে এবার চাপের সম্মুখীন হতে হচ্ছেএআই-এর ইমেজ-জেনারেশন সিস্টেমকে।

নিজের ছবি ঘিবলি স্টাইলে পেতে মানুষের উন্মাদনা তুঙ্গে। প্রায় সকলেই এই নয়া ট্রেন্ডে গা ভাসিয়েছেন। আর যার জেরে এআইও এবার তীব্র চাপের সম্মুখীন হচ্ছেন। আর যা নিয়ে এবার ক্ষোভ প্রকাশ করলেন চ্যাটজিপিটি-র সিইও স্যাম অল্টম্যান।

আরও পড়ুন: ফেসবুক ইনস্টা থেকে কমে গেল আয়

এক্স হ্যান্ডেলে তিনি পোস্ট করে লেখেন , সকলে যেন ঘিবলি স্টাইল ছবি পাওয়ার উন্মাদনা একটু কমান। তিনি লেখেন , ‘ আরে আমাদের একটু সময় দিন ছবি বানানোর জন্য। আমাদের টিমের মেম্বারদেরও তো ঘুমের প্রয়োজন। ‘

can yall please chill on generating images this is insane our team needs sleep

— Sam Altman (@sama) March 30, 2025

যার মানে দাঁড়ায় সকাল থেকে রাত এ আই এর কাছে ঘিবলির স্টাইল আর্টের এত ডিমান্ড আসছে যে তাদের পক্ষে তা পূরণ করা এবার অসম্ভব হয়ে উঠছে। আর সেই কারণেই চ্যাটজিপিটির সিইও এই পোস্ট করতে বাধ্য হন।

উল্লেখ্য, জাপানের কিংবদন্তি শিল্পী হায়াও মিয়াজাকি ঘিবলি স্টাইলের স্রষ্টা। তার অ্যানিমেশন স্টুডিও ঘিবলি-র ছবির স্টাইল হঠাৎ সোশ্যাল মিডিয়া জুড়ে খুব ভাইরাল হতে আরম্ভ করে। আর এর ফলে এবার চাপের সম্মুখীন হতে হচ্ছে এআইকে।

দেখুন অন্য খবর

Powered by how to get embed code from youtube and how to cancel gamstop